b'\n_START_ARTICLE_\nLIFO\n_START_PARAGRAPH_\nInformatikoje LIFO (angl. \xe2\x80\x9elast in first out\xe2\x80\x9c) \xe2\x80\x93 tai element\xc5\xb3 saugojimo duomen\xc5\xb3 strukt\xc5\xabroje principas. Pirmasis \xc4\xaf strukt\xc5\xabr\xc4\x85 pad\xc4\x97tas elementas paimamas paskutinis, o paskutinis pad\xc4\x97tas \xe2\x80\x93 pirmasis. Tai primena plytas, kraunamas vienas ant kit\xc5\xb3 stulpu arba mezgim\xc4\x85 ir ardym\xc4\x85 (pirmiausia nuardoma v\xc4\x97liausiai i\xc5\xa1megzta akis, po to prie\xc5\xa1 tai i\xc5\xa1megzta ir t. t.) . LIFO mechanizm\xc4\x85 naudoja rietuv\xc4\x97 ir pana\xc5\xa1ios duomen\xc5\xb3 strukt\xc5\xabros._NEWLINE_Apskaitoje LIFO principas naudojamas retai, da\xc5\xbenai jis yra draud\xc5\xbeiamas. \xc5\xa0is b\xc5\xabdas leid\xc5\xbeia kylant kainoms susima\xc5\xbeinti peln\xc4\x85 (laikoma, kad parduodamos ar sunaudojamos v\xc4\x97liausiai nusipirktos, taigi, ir brangiausios prek\xc4\x97s, o anks\xc4\x8diau ir pigiau nusipirktos lieka sand\xc4\x97ly).'